ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660052067
ขอให้แก้ไขปัญหาน้ำท่วมขัง โดยการลอกท่อระบายน้ำ เพื่อให้น้ำไหลออกจากพื้นที่ได้ ของผู้ประกอบกิจการเจ้าของหอพักสีขาวคนใหม่ บริเวณซอยพาสุข ถนนบางบอน 4 แขวงบางบอนเหนือ เขตบางบอน กรุงเทพมหานคร จุดสังเกต หากตรงเข้ามาในซอยพาสุข ให้เลี้ยวด้านซ้ายตามเส้นทางบังคับมา จะพบกำแพงสีส้ม แล้วให้เลี้ยวด้านขวา จะพบเห็นถนนที่ประสบปัญหาน้ำท่วมขัง มีระยะทางประมาณ 150-200 เมตร โดยมีผู้ประกอบกิจการเจ้าของหอพักสีขาวคนใหม่ เป็นบุคคลเพศชาย (ทราบเพียงชื่อเล่น) อายุประมาณ 40 ปี สูงประมาณ 170 เซนติเมตร รูปร่างสูงสันทัด ผิวขาวเหลือง ใบหน้ามีลักษณะคล้ำๆ เล็กน้อย ไว้ผมสั้น บางครั้งไว้ผมสีดำ และบางครั้งมีการย้อมเปลี่ยนสีผม (ไม่ระบุสีผมที่ย้อมแน่ชัด) เนื่องจากผู้ร้องแจ้งว่า ผู้ประกอบกิจการเจ้าของหอพักสีขาวคนใหม่ มีการซื้อหอพักต่อจากเจ้าของหอพักคนเดิม โดยพื้นที่ดังกล่าวเริ่มประสบปัญหามีน้ำท่วมขังถนนสะสม มีตะไคร่น้ำ น้ำมีกลิ่นเน่าเหม็น ตั้งแต่ช่วงเดือนมีนาคม 2566 (ไม่ทราบวันที่แน่ชัด) มาโดยตลอด ในช่วงตอนเช้า ตั้งแต่เวลาประมาณ 06.30-07.30 น. และในช่วงตอนเย็น ตั้งแต่เวลาประมาณ 17.30-18.30 น. เนื่องจากคนงานที่พักอาศัยอยู่ในพื้นที่หอพักอาบน้ำชำระร่างกาย แล้วน้ำถูกระบายทิ้งออกมา ทำให้น้ำไหลออกมาปะปนกับน้ำท่วมขังที่สะสมเดิม พบเห็นเป็นประจำทุกวัน จนถึงปัจจุบัน (วันที่ 6 ธันวาคม 2566) เวลาประมาณ 07.00 น. ในพื้นที่ดังกล่าว ยังประสบปัญหาน้ำท่วมขังสะสมอยู่ตลอดเวลา ซึ่งน้ำกำลังไหลเข้าท่วมขังไปถึงด้านหน้าปากทาง (ไม่ระบุว่าเป็นปากทางอะไร) ทำให้ประชาชนในพื้นที่ได้รับความเดือดร้อนจำนวนประมาณ 100 ราย ส่งผลให้ประสบปัญหามาเป็นระยะเวลาประมาณ 1 ปี ซึ่งหากทางผู้ประกอบกิจการเจ้าของหอพักสีขาวคนใหม่ลอกท่อระบายน้ำออก ไม่ให้มีหญ้ามาปกคลุมพื้น นำเศษหินขี้ปูนที่ตกลงมาอยู่ในท่อระบายน้ำฝั่งของผู้ประกอบการฯ ออกไป น้ำจะไหลออกไปจากพื้นที่ได้ เบื้องต้นผู้ร้องแจ้งเรื่องร้องเรียนเข้าไปยังฝ่ายสิ่งแวดล้อมและสุขาภิบาล สำนักงานเขตบางบอน กรุงเทพมหานคร โดยให้ทำการลอกท่อระบายน้ำบริเวณพื้นที่ของผู้ประกอบกิจการเจ้าของหอพักสีขาวคนใหม่ หากมีการทิ้งน้ำอะไร และปล่อยน้ำแบบไหน น้ำจะได้ไหลลงท่อระบายน้ำไป แล้วไหลออกไปจนถึงเส้นทางหลัก น้ำจะได้ไม่ท่วมขังในพื้นที่ที่ประชาชนใช้สัญจรผ่าน ซึ่งมีเจ้าหน้าที่เข้ามาตรวจสอบพื้นที่แล้ว แต่ยังประสบปัญหาอยู่เช่นเดิม โดยทุกครั้งที่ผู้ร้องแจ้งเรื่องเข้าไปยังฝ่ายสิ่งแวดล้อมและสุขาภิบาล สำนักงานเขตบางบอน ทางเจ้าหน้าที่ฯ จะแจ้งว่า "ไปศึกษาข้อกฎหมายมาให้ดีๆ ก่อนนะคะ ทั้งนี้เขามีสิทธิที่จะเอาน้ำลงถนน เพราะมันเป็นสิทธิถนนของเขา" ผู้ร้องแจ้งว่า "คุณเจ้าหน้าที่อย่าหลงประเด็นนะคะ วันนี้ฉันร้อง ให้คุณมาดู ให้คุณจัดการ แล้วบอกกล่าวเขาว่า ให้เขาลอกท่อของเขา ถ้าเขาจะเอาน้ำทิ้งลงมาก็ทิ้งไปเถอะค่ะ สิทธิถนนตรงนี้เส้นนี้ ถ้าพูดถึงตามสิทธิ บ้านดิฉันก็มีสิทธิเต็มที่เท่ากับเขาเหมือนกัน ถ้าเผลอๆ เนี่ย คุณอ่านไปเสร็จใบซื้อขายปากทางเข้าออกในยอดเงิน 7 ล้านบาท ที่ฉันจ่ายไปเนี่ย สิทธิของฉันเหมือนเจ้าของหอขาวด้วยซ้ำไป" เจ้าหน้าที่แจ้งว่า "ไปอ่านข้อกฎหมายในใบนั้นดีๆ ก็แล้วกัน" และผู้ร้องได้แจ้งเรื่องเข้าไปยังศูนย์รับแจ้งทุกข์กรุงเทพมหานคร หมายเลขสายด่วน 1555 ทางเจ้าหน้าที่ฯ แจ้งว่า "สำนักงานเขตบางบอน เขาปิดงานไปแล้วนะ ปิดงานที่ว่า ไม่สามารถเบิกงบทางรัฐบาลมาขุดลอกท่อให้กับถนนเส้นนี้ได้ เพราะว่าถนนเส้นนี้ เป็นถนนส่วนบุคคล" ผู้ร้องแจ้งว่า "พี่ไม่ได้ร้องไปเพื่อ ของงบรัฐบาล พี่ก็มีความรู้ระดับหนึ่ง เพราะว่าถนนส่วนบุคคล จะไปของบรัฐบาลให้มาทำ มันก็ไม่ใช่ แต่ถ้าจะเอาเจาะให้ลึกก็ทำได้นะคะ เพราะมันเป็นผลประโยชน์ที่ใช้ร่วมกัน พี่ขอให้ทำหนังสือไปบอกเจ้าของหอขาว ทำเป็นหนังสือไปบอกเขา ว่าอย่าทำน้ำมาขังอยู่ตรงนี้ เพราะเขาอยู่กันมาเป็น 10 20 ปี ไม่มีน้ำขังแบบนี้เลย ไม่ใช่ว่ามันจะมีเฉพาะหน้าฝน ฝนตก พอฝนหยุดตก น้ำมันก็ถูกระบายออกไปหมด มันก็แห้ง ก็ใช้สัญจรด้วยพื้นผิวถนนที่แห้ง ไม่มีน้ำมาขังเน่าแบบนี้ค่ะ" แต่ก็ยังประสบปัญหาดังกล่าวอยู่เช่นเดิม ซึ่งผู้ร้องทราบมาจากผู้ประกอบกิจการเจ้าของหอพักสีขาวคนใหม่ว่า ตนเองมีความสนิทสนมในระดับหนึ่งกับเจ้าหน้าที่ของสำนักงานเขตบางบอน (ระบุตามผู้ร้องแจ้ง) ผู้ร้องจึงไม่มีความประสงค์ให้เจ้าหน้าที่ของสำนักงานเขตบางบอน เข้ามาตรวจสอบพื้นที่ แต่ประสงค์ให้จัดสรรเจ้าหน้าที่ของหน่วยงานกลางเข้าไปตรวจสอบ เพื่อแก้ไขปัญหาดังกล่าว อย่างมีความน่าเชื่อถือ ประกอบกับผู้ร้องแจ้งว่า ผู้ประกอบกิจการเจ้าของหอพักสีขาวคนใหม่ เป็นเจ้าของการประกอบกิจการอุตสาหกรรมโรงตู้ (ตามผู้ร้องแจ้ง) ร่วมด้วย ที่ตั้งอยู่บริเวณปากซอยพาสุข จุดสังเกต หากเลี้ยวเข้าปากซอยพาสุขมาลง จะพบโรงตู้ตั้งอยู่ด้านซ้าย ซึ่งจริงๆ แล้วในพื้นที่ดังกล่าว เป็นพื้นที่สีเขียว ผู้ร้องคาดว่า ไม่น่าจะเปิดประกอบกิจการอุตสาหกรรมโรงตู้ได้ ผู้ร้องมีความประสงค์ให้ตรวจสอบว่า มีการประกอบกิจการอุตสาหกรรมในพื้นที่สีเขียวอย่างถูกต้องตามกฎหมายหรือไม่ เพราะเวลามีการขึ้น-ลงสิ่งของ จะเกิดปัญหาความเกะกะพื้นที่ผิวถนนประมาณครึ่งถนนแล้ว บางครั้งรถสัญจรไป-มา เส้นทางเข้า-ออกปากซอยฯ ทำให้กีดขวางการจราจร ขอให้ตรวจสอบว่า มีการประกอบกิจการอุตสาหกรรมในพื้นที่ดังกล่าวอย่างเหมาะสมหรือไม่ เพราะเวลาที่รถสัญจรเข้า-ออกจะเกิดอุบัติเหตุบนท้องถนนจำนวนหลายครั้ง ผู้ร้องประสงค์ให้หน่วยงานที่เกี่ยวข้องจัดสรรเจ้าหน้าที่ของหน่วยงานที่มีอำนาจหน้าที่สูงกว่า สำนักงานเขตบางบอน เข้ามาตรวจสอบในพื้นที่และผู้ร้องมีความประสงค์ให้สมาชิกสภาผู้แทนราษฎร (ส.ส.) ที่ได้รับการเลือกตั้งในเขตพื้นที่ดังกล่าว เข้ามาตรวจสอบในพื้นที่ และตรวจสอบเรื่องพระราชบัญญัติรักษาความสะอาดในพื้นที่กรุงเทพมหานคร เพื่อแก้ไขปัญหาได้อย่างแท้จริง และเพื่อให้ทางเจ้าของหอพักฯ แก้ไขปัญหาดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป (ผู้ร้องยินดีให้เปิดเผยข้อมูลเกี่ยวกับชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata